દિલ્હી એરપોર્ટ ઓપરેટર દિલ્હી ઇન્ટરનેશનલ એરપોર્ટ લિ . એ આગામી મહિનાની એક તારીખથી વિમાન દીઠ પ્રત્યેક એક્સ - રે બેગેજ ચાર્જ લાગવાનો નિર્ણય લીધો છે . સ્થાનિક માર્ગો માટે ઉડાન ભરનારા પ્રત્યેક વિમાન પર 110 થી 880 રૂપિયા ચાર્જ લગાવવામાં આવશે . તો આંતરરાષ્ટ્રીય માર્ગો માટે ઉડાન ભરતા વિમાનો માટે આ ચાર્જ 149.33 ડોલર થી 209.55 ડોલર પ્રતિ વિમાન હશે . આ સાથે દિલ્હી એરપોર્ટથી ઉડાન ભરતા મુસાફરોને તેમના ખિસ્સામાંથી 50 રૂપિયા સુધી વધુ આપવા પડશે . ભારતીય એરપોર્ટ આર્થિક નિયમનકારી સત્તાધિકાર ( એરા ) ના આદેશ મુજબ આંતરરાષ્ટ્રીય ઉડાનોમાં મોટા વિમાન પર આ ચાર્જ 209.55 ડોલર ( 14,908 રૂપિયા ) , નાના વિમાનો પર 149.33 ડોલર ( 10,624 રૂપિયા ) પ્રતિ વિમાન હશે . આ સાથે એરલાઈન્સ એક્સ - રે બેગેજ ચાર્જનો બોજ મુસાફરોને સ્થાનાંતરિત કરશે . ડોમેસ્ટિક પર 5 રૂપિયા તો ઈંટરનેશનલ ફ્લાઇટ પર 50 રૂપિયા જણાવી દઈએ કે એરાના 10 જાન્યુઆરીના રોજ ચાર પાનના ઓર્ડર્સ મુજબ ડાયલ 1 ફેબ્રુઆરીથી એક્સ - રે બેગેજ ચાર્જ લગાવી શકે છે . એક એરલાઇનના અધિકારીએ કહ્યું છે કે એક્સ - રે બેગેજ ચાર્જનો બોજો મુસાફરો પર નાખવામાં આવશે . બીજી તરફ સૂત્રોનું માનીએ તો , સ્થાનિક ફ્લાઇટ પકડનારા મુસાફરો પર એક્સ - રે બેગેજ ચાર્જ 5 રૂપિયાથી વધુ નહીં હોય . આંતરરાષ્ટ્રીય ફ્લાઇટ પર , તે 50 રૂપિયાથી વધુ નહીં થશે . સ્થાનિક માર્ગો પર વિમાનની 25 બેઠકો માટે ચાર્જ 110 રૂપિયા અને 26 થી 50 બેઠકોના વિમાન પર 220 રૂપિયા હશે . 50 થી 100 બેઠકોના વિમાન પર ચાર્જ 495 રૂપિયા અને 101 થી 200 બેઠકોના વિમાન પર 770 રૂપિયા અને 200 થી વધુ બેઠકોના વિમાન પર 880 રૂપિયા હશે .